Lav et referat af nedenstående tekst:

Tekst:
AaBs tidligere bestyrelsesformand, Per Søndergaard Pedersen, er nu også fortid i Spar Nord Bank. Han udtræder med øjeblikkelig virkning fra bankens bestyrelse. I en såkaldt selskabsmeddelelse oplyser Spar Nord, at koncernen har konstateret et tab med et selskab, hvor Per Søndergaard Pedersen ejer aktier - og også er bestyrelsesmedlem. Selv om der ifølge banken er tale om et mindre beløb, så betyder det i praksis, at Per Søndergaard Pedersen ifølge reglerne ikke længere kan sidde i Spar Nords bestyrelse. - Uanset at det engagement, hvorpå der er konstateret nedskrivningsbehov, er af en meget beskeden størrelse, har vi sammen med Per Søndergaard vurderet, at en udtrædelse var det rigtige henset til regler og praksis på området, siger bestyrelsesformand Torben Fristrup i selskabsmeddelelsen. Den ledige bestyrelsespost vil blive besat på Spar Nord Banks ordinære generalforsamling i april 2012.

Referat:
Per Søndergaard Pedersen udtræder af Spar Nord Banks bestyrelse med øjeblikkelig virkning.